American Football Conference

American Football Conference (AFC) er en av to conferences i National Football League (NFL), det høyeste profesjonelle nivået av amerikansk fotball i USA. AFC og motparten National Football Conference (NFC) har for tiden 16 lag hver fordelt på 4 divisjoner. AFC og NFC ble opprettet da NFL slo seg sammen med American Football League (AFC) i 1970. De ti lagene i AFL samt tre NFL-lag utgjorde AFC, og de gjenstående tretten NFL-lagene utgjorde NFC. Siden sammenslåingen har ligaen utvidet seg og divisjonene blitt omorganisert, som siden har ført til 16 lag i hver conference. Den nåværende mesteren i AFC er Kansas City Chiefs, som slo Buffalo Bills i AFC Championship Game i 2023 for lagets femte conferencetittel.

Lag
I likhet med NFC har AFC 16 lag fordelt inn i fire divisjoner med fire lag hver: East, North, South og West.

 Divisjon Lag Sted Stadion Ref East Buffalo Bills Orchard Park, New York Highmark Stadium Miami Dolphins Miami Gardens, Florida Hard Rock Stadium New England Patriots Foxborough, Massachusetts Gillette Stadium New York Jets East Rutherford, New Jersey MetLife Stadium North Baltimore Ravens Baltimore, Maryland M&T Bank Stadium Cincinnati Bengals Cincinnati, Ohio Paycor Stadium Cleveland Browns Cleveland, Ohio Huntington Bank Field Pittsburgh Steelers Pittsburgh, Pennsylvania Acrisure Stadium South Houston Texans Houston, Texas NRG Stadium Indianapolis Colts Indianapolis, Indiana Lucas Oil Stadium Jacksonville Jaguars Jacksonville, Florida EverBank Stadium Tennessee Titans Nashville, Tennessee Nissan Stadium West Denver Broncos Denver, Colorado Empower Field at Mile High Kansas City Chiefs Kansas City, Missouri Arrowhead Stadium Las Vegas Raiders Paradise, Nevada Allegiant Stadium Los Angeles Chargers Inglewood, California SoFi Stadium

Sesongstruktur

   AFC East  AFC North  AFC South  AFC West 1. Bills Ravens Texans Chiefs 2.  Dolphins  Steelers Colts Chargers 3.  Jets  Bengals Jaguars Broncos 4.  Patriots  Browns Titans Raiders   NFC East  NFC North  NFC South  NFC West 1. Eagles Lions  Buccaneers  Rams 2. Commanders  Vikings  Falcons  Seahawks 3. Cowboys  Packers  Panthers  Cardinals 4. Giants  Bears  Saints  49ers
Tabellen viser sluttresultatet etter NFL-sesongen i 2024 og hvordan NFLs oppskrift for terminlister fungerer. Chiefs i 2024 (i grønt) avsluttet sesongen på førsteplass i AFC West. Derfor vil Chiefs i 2025 spille to kamper mot alle divisjonsrivalene (i lyseblå), en kamp mot hvert lag i AFC South og NFC East (i gult) og en kamp mot førsteplassene fra forrige sesong i AFC East, AFC North (i oransje) og NFC North (i rosa).
De 14 motstanderne hvert lag møter i løpet av sesongen er bestemt basert på en oppskrift:

Hvert lag i AFC spiller mot de andre lagene i sin divisjon to ganger (hjemme og borte) i løpet av seriespillet, i tillegg til 11 andre kamper tildelt til dem av NFL. Tre av disse er basert på lagets posisjon i divisjonen ved slutten av forrige sesong, og de gjenværende åtte kampene deles mellom to andre divisjoner i NFL. Tildelte kamper endrer seg hvert år og følger en bestemt syklus. Om man bruker 2023-sesongen som et eksempel, så spiller hvert lag i AFC West mot hvert lag i AFC East og NFC North. På denne måten er vil lag i samme divisjon stort sett møte de samme konkurrentene - med unntak av de tre kampene som baseres på forrige sesongs resultater.

Ved slutten av hver sesong går de fire divisjonsvinnerne og tre wildcardlag (lag som ikke vant, men har best posisjon ved slutten av seriespillet) fra AFC videre til sluttspillet. Sluttspillet for AFC kulminerer i AFC Championship Game, og vinneren der mottar Lama Hunt-trofeet, før de går videre til Super Bowl for å spille mot NFC-mesteren.

Historie
Både AFC og NFC ble stiftet etter sammenslåingen av AFL og NFL i 1970. Da AFL startet opp i 1960 hadde ligaen åtte lag, og to til (Miami Dolphins i 1966 og Cincinnati Bengals i 1968) ble med før sammenslåingen. For å utjevne antallet lag i hver conference ble tre NFL-lag som eksisterte før AFL ble stiftet (Cleveland Browns, Pittsburgh Steelers og Baltimore Colts) med de ti lagene i AFL i AFC. De to AFL-divisjonene AFL East og AFL West forble stort sett intakte, mens NFLs Century Division, hvor Browns og Steelers hadde spilt siden 1967, ble flyttet ut av NFL for å bli AFC Central. Da sammenslåingen var ferdigstilt i 1970 hadde divisjonene i American Football Conference i hovedsak blitt enige i å deles opp geografisk i forkant av 1970-sesongen. National Football Conference kom derimot ikke til enighet, og oppdelingen i divisjoner ble avgjort i en loddtrekning 16. januar 1970.

Siden sammenslåingen har fem nye lag blitt med i AFC, og to har sluttet, som setter totalen på 16 lag. Da Seattle Seahawks og Tampa Bay Buccaneers ble med i NFL i 1976 ble de midlertidig plassert i henholdsvis NFC og AFC. Dette varte bare i en sesong før de to byttet plass. Seahawks kom senere tilbake til NFC etter omstillingen i 2002. Jacksonville Jaguars ble med i AFC i 1995. Fem lag har flyttet minst én gang. I 1984 flyttet Baltimore Colts til Indianapolis. I 1995 forsøkte Cleveland Browns å flytte til Baltimore; den resulterende tvisten som oppstod førte til at Art Modell, eieren av Browns, stiftet Baltimore Ravens med spillerne og personale fra Browns, mens Browns ble satt på pause frem til NFL gjenintroduserte laget til NFL.

Oakland Raiders flyttet fra California til Los Angeles i 1982, tilbake til Oakland i 1995, og sist til Las Vegas i 2020. San Diego Chargers returnerte til Los Angeles i 2017, etter 56 år i San Diego.

Houston Oilers flyttet til Tennessee i 1997 og skiftet navn til Tennessee Oilers. To år senere skiftet laget navn igjen, til Tennessee Titans.

I 2002 ble det nye NFL-laget Houston Texans med i AFC. Med unntaket av lagene nevnt ovenfor har divisjonene ikke endret seg siden.

Mellom 1995 og 2022 har AFC kun sendt ni av sine lag til Super Bowl. New England Patriots (11 ganger), Denver Broncos (4 ganger), Pittsburgh Steelers (4 ganger), Baltimore Ravens (2 ganger), Indianapolis Colts (2 ganger), Kansas City Chiefs (2 ganger), Cincinnati Bengals (1 gang), Las Vegas Raiders (1 gang), og Tennessee Titans (1 gang). 13 av de 16 lagene i NFC har nådd Super Bowl i samme tidsperiode, de tre lagene som ikke har klart det er Detroit Lions, Minnesota Vikings og Washington Commanders. 17 av de 19 AFC-mesterne fra 2001 til 2019 hadde én av tre startende quarterbacks - Tom Brady, Peyton Manning og Ben Roethlisberger - i Super Bowl. AFC har hatt 7 forskjellige startende quarterbacks i de siste 20 Super Bowl, mens NFC har hatt 16.

Logo
Etter sammenslåingen av AFL og NFL utformet ligaen en ny logo for AFC med elementer fra den gamle AFL-logoen, bokstaven "A" og de seks stjernene. Logoen var stort sett uendret mellom 1970 og 2009. I 2010-sesongen introduserte NFL en oppdatert AFC-logo, hvor den største endringen var at de fjernet to stjerner (de gjenværende fire representerte de fire divisjonene), og flyttet stjernene til innsiden av bokstaven, i likhet med NFC-logoen.

TV
NBC sendte dekning av AFCs kamper på søndag etter middag og i sluttspillet fra 1970 og ut -sesongen. Fra 1998 til 2013 var CBS hovedkringkasteren for AFC; i de årene ble alle inter-conference-kampene hvor laget fra AFC spilte borte sendt enten på NBC eller CBS. Siden 2014 har NFLs "cross-flex policy" gjort det mulig for noen AFC-kamper (hvor de spiller mot lag fra NFC) blitt flyttet til Fox. Siden 1990 har noen av sluttspillkampene i AFC blitt sendt på ABC eller ESPN.

Referanser

Kategori:National Football League
Conference
Kategori:Etableringer i 1970